open-index/open-wikipedia-markdown huggingface dataset:
Binokulárny ďalekohľad

[thumb|250px|Schematický nákres.<br />
'''1''' – [objektív**2, 3** – hranoly**4** – okulár]]
thumb|250px|Japonský ďalekohľad z roku 1969
**Binokulárny ďalekohľad** (iné názvy: **binokulár**, **dvojitý ďalekohľad**, *'triéder*) je ďalekohľad upravený na pozorovanie súčasne obidvoma očami, pričom obidva obrazy splývajú a vytvárajú stereoskopický dojem. Jeho konštrukcia vychádza z prác optika Antonína Máriu Šírka z Rejty v 17. storočí.

V princípe ide o Keplerov ďalekohľad s dvoma spojnými šošovkami. Medzi ne je navyše vložená sústava dvoch optických hranolov, ktoré obraz štyrikrát odrazia (nastáva tu totálny odraz). Hranoly sú vzájomne pootočené o 90°. Tým je pôvodne prevrátený obraz narovnaný a navyše sa tak skráti konštrukčná dĺžka ďalekohľadu, takže možno použiť objektív s dlhšou ohniskovou vzdialenosťou a tým aj zväčšením triédera.

Triéder sa vyrába obvykle v binokulárnom prevedení a charakterizuje dvojicou čísel, ktoré udávajú zväčšenie a priemer objektívu. Triéder 8×50 má osemnásobné zväčšenie a objektív s priemerom 50 mm.

Používa sa v turistike, poľovníctve, námorníctve, vojenstve atď.

Na účely vyžadujúce väčšie zväčšenie (napr. pre športovú streľbu) sa používajú aj triédre monokulárneho prevedenia (zvyčajne na statíve).

## Referencie


## Zdroj

* 

Kategória:Ďalekohľady
Tiofén

**Tiofén** je heterocyklická organická zlúčenina s jedným atómom síry v päťčlánkovom cykle. Je to bezfarebná kvapalina, ktorá je nerozpustná vo vode a je stavebnou jednotkou vitamínu H (biotín).

Kategória:Heterocyklické zlúčeniny
Bitka o Ypres

**Bitka o Ypres** môže byť:
* prvá bitka o Ypres (19. október - 22. november 1914)
* druhá bitka o Ypres (22. apríl - 15. máj 1915)
* bitka o Passchendaele, niekedy označovaná ako tretia bitka o Ypres (31. júl - 6. november 1917)
* bitka o Lys (9. - 29. apríl 1918), označovaná ako bitka o Estaires alebo štvrtá bitka o Ypres
* piata bitka o Ypres (28. september - 2. október 1918)
Mikuláš zo Sečoviec

**Mikuláš zo Sečoviec** () môže byť:

* uhorský palatín, pozri Mikuláš zo Sečoviec (palatín)
* uhorský taverník a jeden zo zakladateľov Dračieho rádu, pozri Mikuláš zo Sečoviec (taverník)
Zoznam biologických článkov/Ó

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## óp
Ópium

Kategória:Zoznamy biologických článkov
Carl Czerny

**Carl Czerny** (niekedy aj **Karl**; * 21. február 1791, Viedeň, Rakúsko - † 15. júl 1857, Viedeň) bol rakúsky klavirista, hudobný skladateľ a pedagóg. Dnes je známy najmä vďaka svojim etudám a prstovým cvičením pre klavír.

## Životopis
Narodil sa vo Viedni v rodine s českými koreňmi. Jeho otec Václav Černý prišiel do Viedne z Nymburku a sám Carl až do svojich desiatich rokov nehovoril po nemecky. Na klavír ho sprvu učil hrať jeho otec, neskôr dochádzal na hodiny k Johannovi Nepomukovi Hummelovi, Antoniovi Salierimu a Beethovenovi.

Carl bol zázračné dieťa. Na svojom prvom verejnom vystúpení v roku 1800 zahral Mozartov koncert pre klavír. Bol to práve on, kto neskôr, v roku 1812, uviedol vo viedenskej premiére Beethovenov *Cisársky koncert* (*Klavírny koncert č 5*).

Czerny začal vzápätí sám vyučovať hru na klavír. Vo svojich 15 rokoch už bol vyhľadávaným učiteľom. K jeho žiakom patril aj neskorší slávny klavírny virtuóz Franz Liszt.

Liszt následne svojmu učiteľovi venoval *12 transcendentálnych etúd pre klavír*. Czerny patril k prvým skladateľom, ktorí ako titul svojho diela použili výraz etuda (z francúzskeho *étude*, štúdia).

Czerny zložil veľké množstvo hudobných skladieb. Počet jeho opusov dosahuje úctyhodné číslo 861. Medzi jeho diela patria omšové skladby, niekoľko rekviem a celý rad symfónií, koncertov, sonát a sláčikových kvartetov. V súčasnosti sa však už žiadna z jeho skladieb nehrá a Czerny je ako hudobný skladateľ známy takmer výlučne iba vďaka značnému množstvu didaktických skladieb pre klavír, ktoré zložil a ktoré sa dodnes používajú pri výučbe hry na klavír.

Carl Czerny zomrel vo Viedni vo veku 66 rokov.

## Pozri aj
* Zoznam skladieb Carla Czerneho

## Iné projekty

## Externé odkazy
* www.kreusch-sheet-music.net - Voľné partitúry Carla Czerného

## Zdroj

Kategória:Rakúski hudobní skladatelia
Kategória:Skladatelia romantizmu
Kategória:Rakúski klaviristi
Kategória:Osobnosti z Viedne
Kategória:Pochovaní na Viedenskom ústrednom cintoríne
Mikuláš zo Sečoviec (palatín)

**Mikuláš zo Sečoviec** - latinsko-maďarský prídomok "Szécsi de Felsőlendva" () bol uhorský šľachtic, ktorý ako trvalý stúpenec uhorského kráľa Ľudovíta I. v rokoch 1355, 1356, 1358, 1369 a 1377 dokázateľne zastával funkciu krajinského sudcu a v rokoch 1359, 1377, 1379 bol bánom Chorvátska a Dalmátska. Spomedzi sečovských šľachticov dosiahol najvyššie politické a spoločenské postavenie keď sa v roku 1386 stal palatínom.

## Referencie

## Literatúra
* 
*   / 
* 

Kategória:Osobnosti zo Sečoviec
Kategória:Uhorskí šľachtici
Kategória:Uhorskí krajinskí sudcovia
Kategória:Uhorskí palatíni
Kategória:Slovenskí šľachtici
AEG

thumb|Elektrická lokomotíva od spoločnosti AEG
**AEG** (celý názov **Allgemeine Elektricitäts-Gesellschaft Aktiengesellschaft**) je nemecký elektrotechnický koncern so sídlom v Berlíne a Frankfurte. Vyrába široké spektrum prístrojov s domácim i priemyselným využitím, kancelársku techniku, komunikačné zariadenia, energetické systémy a ďalšie. 

Spoločnosť bola založená Emilom Rathenauom v roku 1883 pod názvom Deutsche Edison-Gesellschaft für angewandte Elektricität, v roku 1887 premenovaná na AEG. K jej najvýznamnejším technickým inováciám patria prvá plnoautomatická práčka (1958) a prvá kompletne elektronická rúra na pečenie (1976). V roku 1967 spoločnosť fúzovala s firmou Telefunken a až do roku 1985 niesla názov AEG Telefunken. Od roku 2004 je súčasťou Electrolux Group.

## Zdroje
*
*
Kategória:Dodávatelia automobilových dielov
Kategória:Výrobcovia audiotechniky
Kategória:Výrobcovia domácich spotrebičov
Kategória:Výrobcovia elektrického náradia
Kategória:Výrobcovia motorov
Egyptopitek

**Egyptopitek** (lat. *Aegyptopithecus*) je vyhynutý rod z čeľade pliopitekovité, ktorého jediným známym fosílnym zástupcom je druh **Aegyptopithecus zeuxis**. Jeho pozostatky boli odkryté v oblasti súčasného Egypta. Žil tu asi v období oligocénu, viac ako pred 30 miliónmi rokov. Žil zrejme na stromoch, pohyboval sa štvornožky a veľkosťou zodpovedal zhruba súčasnému gibonovi. Má sa za to, že stál na začiatku vývojovej línie vedúcej k dryopitom.

## Referencie


## Iné projekty

Kategória:Úzkonosovce
Kategória:Vymreté cicavce
Druhá vláda Zdeňka Fierlingera

**Druhá vláda [[Zdeněk Fierlinger|Zdeňka Fierlingera]]**, nazývaná aj **vláda [[Národný front Čechov a Slovákov|Národného frontu]]**, existovala od 6. novembra 1945 do 2. júla 1946.
 
## Zloženie vlády

## Pozri aj
* Košický vládny program
* Dočasné Národné zhromaždenie Česko-slovenskej republiky
* Dekréty prezidenta republiky (zvané aj Benešove dekréty)
* Tretia česko-slovenská republika

### Referencie
* Zoznam členov vlády na stránkach vlády ČR
* Československo, Prehľady členov legislatívnych zborov, Poslanci Národného zhromaždenia 1946-1948

## Zdroj
*

Kategória:Vlády Česko-Slovenska
Majstrovstvá Európy UEFS vo futsale mužov 2008

**Majstrovstvá Európy UEFS vo futsale mužov 2008** boli v poradí 8. Majstrovstvá Európy UEFS vo futsale AMF, ktoré organizuje Európska futsalová únia (UEFS). Konali sa od 20.24. marca 2008 v piatich belgických mestách: Andenne, Haine-Saint-Paul, Houthalen-Helchteren, Lier a Soumagne, za účasti 8 tímov. Pôvodne sa malo na turnaji objaviť aj družstvo . Titul získalo tretíkrát . 

Turnaju predchádzala prvýkrát kvalifikácia, ktorá sa hrala v Poľsku v roku 2007. Okrem víťaza sa na ME kvalifikoval aj druhý tím v poradí, ktoré dodatočne nahradilo s politickými problémami sa trápiaci Izrael.

## Kvalifikácia

## Arény
Zápasy sa odohrali v 5 arénach:

## Výsledky
### Základné skupiny
#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Európskej futsalovej únie  /
* Oficiálna stránka Belgickej futsalovej federácie  
* Galéria fotografií ME 2008

## Zdroje
* ME 2008 na stránke Českej federácie sálového fotbalu 
* ME 2008 na stránke independentfutsal.blogspot.com 

Kategória:Futsal v 2008
Muži
Futsal
Zoznam ministrov národnej obrany Česko-Slovenska

Toto je **zoznam [[Minister národnej obrany Česko-Slovenska|ministrov národnej obrany Česko-Slovenska]]** v rokoch 1918-1992:

;V rokoch 1918-1939 a za protektorátu
# Václav Klofáč (14. novembra 1918 - 25. mája 1920; (SSNKF)
# Ivan Markovič (16. júla - 15. septembra 1920; (ČSDSD)
# Generál Otakar Husák (15. septembra 1920 - 26. septembra 1921; (politicky nezávislý)
# František Udržal (26. septembra 1921 - 9. decembra 1925; (RSZML)
# Jiří Stříbrný (9. decembra 1925 - 18. marca 1926; (SSNKF)
# Generál Jan Syrový (18. marca - 12. októbra 1926; (politicky nezávislý)
# František Udržal (12. októbra 1926 - 20. februára 1929; (RSZML)
# Karel Viškovský (20. februára 1929 - 29. septembra 1932; (RSZML)
# Bohumír Bradáč (29. septembra 1932 - 4. júna 1935; (RSZML)
# František Machník (4. júna 1935 - 22. septembra 1938; (RSZML)
# Generál Jan Syrový (22. septembra 1938 - 16. marca 1939; (politicky nezávislý)

;V exile
# Generál Sergej Ingr (21. júla 1940 - 19. septembra 1944; (politicky nezávislý)
# Jan Masaryk (september 1944 - 3. apríla 1945)

;1945-1992
# Generál Ludvík Svoboda (5. apríla 1945 - 25. apríla 1950; (po februári 1948 KSČ)
# Alexej Čepička (25. apríla 1950 - 25. apríla 1956; (KSČ)
# Generál Bohumír Lomský (25. apríla 1956 - 8. apríla 1968; (KSČ)
# Generál Martin Dzúr (8. apríla 1968 - 11. januára 1985; (KSČ)
# Generál Milán Václavík (11. januára 1985 - 3. decembra 1989; (KSČ)
# Generál Miroslav Vacek (3. decembra 1989 - 18. októbra 1990; (KSČ) 
# Luboš Dobrovský (18. októbra 1990 - 2. júla 1992; (OF)
# Generál Imrich Andrejčák (2. júla - 31. decembra 1992; (HZDS)

## Po roku 1992
* Zoznam ministrov obrany Českej republiky
* Zoznam ministrov obrany Slovenskej republiky

## Referencie

## Externé odkazy
* Galéria ministrov obrany Československa

## Zdroj
*

Kategória:Zoznamy ľudí
Kategória:Politika v Česko-Slovensku
Ministri národnej obrany
Minister národnej obrany Česko-Slovenska

**Minister národnej obrany** bola politická funkcia (najvyšší predstaviteľ rezortu obrany), ktorá bola zriadená v novembri 1918 spoločne so vznikom česko-slovenskej vlády. V určitých obmenách a s menšou prestávkou trvala po dobu existencie samostatného Česko-Slovenska, teda až do roku 1992.

Krátko pred zánikom Česko-slovenskej armády (resp. pred rozdelením na Armádu ČR a Armádu SR) bolo z názvu funkcie vypustené slovo *národná*. Dnešná funkcia ministra obrany tak plynule nadväzuje na svoju dlhoročnú tradíciu. Prvým ministrom národnej obrany bol významný český politik Václav Klofáč, zakladateľ a predseda Českej strany národne sociálnej.

## Pozri aj
* Zoznam ministrov národnej obrany Česko-Slovenska
* Ministerstvo národnej obrany Česko-Slovenska
* Ministerstvo obrany Slovenskej republiky

## Externé odkazy
* Galéria ministrov národnej obrany

## Zdroj
*

Kategória:Česko-slovenskí ministri
Kategória:Politika prvej republiky
Zoznam biologických článkov/2

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 2-
2-amino-3-karboxymukonátsemialdehyd2-aminomukonát-6-semialdehyd2-oxoglutarátdehydrogenáza

Kategória:Zoznamy biologických článkov
Tithónos

[náhľad|Tithónos a Éós, autor:[Francesco Solimena (1657–1747) v Getty Center]]
**Tithónos** (*Tithónos*) je v gréckej mytológii syn trójskeho kráľa Laomedóna, kráľ Etiópov.
 
Tithónos bol bratom trójskeho kráľa Priama. Zamilovala sa do neho bohyňa ranných zôr Éós a odišla s ním do Etiópie, kde sa stal kráľom. Bohyňa Éós mu potom porodila synov Émathióna a Memnóna, ktorý sa preslávil v trójskej vojne, kde nakoniec zomrel rukou najväčšieho achájskeho hrdinu Achillea.

Éós svojho manžela natoľko milovala, že mu u boha Dia vyprosila nesmrteľnosť. Dia však pritom zabudla poprosiť, aby mu daroval aj večnú mladosť a Tithónos preto tak zostarol, že sa scvrkol a premenil sa pritom na cvrčka (cikádu). Podľa inej verzie z neho zostalo len málo viac ako jeho hlas. 
 
## Referencie a bibliografia

Kategória:Postavy gréckej mytológie
Jozef Špetko

**Jozef Špetko** (* 27. február 1932, Veľké Leváre - † 6. december 2006, Mníchov, Nemecko) bol historik a redaktor. Veľkú väčšinu svojho tvorivého života prežil v emigrácii, v Mníchove, kde v Slobodnej Európe pracoval ako kultúrny redaktor. Poslucháči ho dlhé roky poznali pod pseudonymom Martin Hrabovčan.

## Životopis
V rokoch 1951 – 1955 študoval ruštinu, slovenčinu a knihovníctvo na Filozofickej fakulte UK v Bratislave. V rokoch 1955 – 1960 bol odborný pracovník Matice slovenskej v Martine, od roku 1961 bibliograf v Ústrednej knižnici SAV v Bratislave, v rokoch 1964 – 1966 redaktor časopisu Svet vedy, od 1966 pracovník Pamätníka slovenskej literatúry Matice slovenskej. V roku 1967 emigroval do Mníchova, od júna 1968 redaktor slovenskej redakcie Rádia Slobodná Európa.

Nepísal len kultúrne programy o aktuálnom dianí doma a vo svete, ale aj kultúrno-politické poznámky a komentáre; redigoval tiež relácie o živote Slovákov v exile. Okrem redaktorskej práce sa systematicky venoval mapovaniu a ideovo-mentálnej analýze slovenského exilu. Takisto prispieval do slovenskej exilovej tlače.

## Diela

* *Dejiny Škarniclovskej kníhtlačiarne v Skalici* (1958)
* *Kníhtlačiarsky účastinársky spolok v Martine* (1958, spoločné dielo autorov: Jozef Špetko, P. Halaš)
* *Bibliografia Jozefa Gašparíka* (1959)
* *Príspevok k dejinám kníhtlačiarne Bratstvo vo Vrútkach* (1960)
* *Pramene a dokumenty k dejinám slovenského kapitalistického kníhtlačiarstva* (1961)
* *Slovník knihovníckych skratiek* (1963, spoločné dielo autorov: J. Štepko, Š. Hanakovič)
* *Krvavé ívery* (1979, pod pseud. Historicus)
* *Die Slowakei* Heimat der Volker (1991)
* *Slovenská politická emigrácia v 20. storočí* (1994)
* *Líšky kontra ježe* (2002, 1.vydanie)
* *Človek v sieťach* (2005, 1.vydanie)
* *Dejiny knihy 2* (1965)
* *Knižná kultúra a písmo* (1968)

## Zdroj
* 

Kategória:Slovenskí historici
Kategória:Slovenskí rozhlasoví redaktori
Kategória:Osobnosti z Veľkých Levár
Abd Alláh (Saudská Arábia)

**Abd Alláh** (iné mená pozri nižšie; * 1. august 1924, Rijád – † 23. január 2015, Rijád)  bol šiesty kráľ Saudskej Arábie od 1. augusta 2005 do 23. januára 2015.

## Meno
Jeho meno sa uvádza v tvaroch:
* **Abd Alláh**
* **Abd Alláh ibn Abd al-Azíz**
* **Abd Alláh ibn Abd al-Azíz Ál Suúd** (arabským písmom: عبد الله بن عبد العزيز آل سعود)
* **Abd Alláh ibn Abd al-Azíz ibn Abd ar-Rahmán Ál Suúd**
* **Abd Alláh ibn Abd al-Azíz ibn Abd ar-Rahmán ibn Fajsal ibn Turkí ibn Abd Alláh ibn Muhammad ibn Suúd**
* **Abd Alláh ibn Abd al-Azíz (ibn Abd ar-Rahmán) Ál Fajsal Ál Suúd**
Namiesto tvaru ibn môžu byť iné varianty prepisu (napr. bin) - pozri článok ibn. Namiesto tvaru Abd Alláh môžu byť iné varianty prepisu (napr. Abdulláh) - pozri v článku Abd Alláh. Namiesto tvaru Abd al-Azíz môžu byť iné varianty prepisu (napr. Abdalazíz) - pozri v článku Abd al-Azíz. Namiesto tvaru Abd ar-Rahmán môžu byť iné varianty prepisu - pozri v článku Abd ar-Rahmán. Namiesto tvaru Suúd môžu byť iné varianty prepisu (Su′úd, Saúd, Sa′úd) - pozri v článku Saúdovci.

## Vláda
Začal vládnuť po smrti svojho nevlastného brata Fahda v roku 2005. Od roku 1962 do 2005 bol veliteľom Saudskej arabskej Národnej gardy a od roku 1996 do 2005 korunným princom. Bol jedným z najbohatších monarchov na svete.

Zomrel vo veku 90 rokov, tri týždne po hospitalizácii na zápal pľúc.

Jeho nástupcom sa stal Salmán ibn Abd al-Azíz.

## Rodina
Kráľ Abd Alláh mal viac ako 30 manželiek a je otcom viac ako 40 detí.

Jednou z jeho žien bola tiež princezná Alanoud Al Fayez, s ktorou sa oženil, keď mala 15 rokov. Prvýkrát ho videla v deň svadby. Porodila mu štyri dcéry. Alanoud, ktorá od rozvodu žije v Londýne, tvrdí, že ich dcéry sú od roku 2001 väznené v kráľovskom paláci v meste Džidda. Podľa matky nesmú opúšťať dom bez ozbrojených stráží ani odísť z krajiny.

## Referencie

## Zdroj

Kategória:Králi Saudskej Arábie
Kategória:Osobnosti z Rijádu
Kategória:Saúdovci
Kategória:Moslimskí panovníci
Kategória:Úmrtia na pneumóniu
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia Radu bielej orlice
Émathión (syn Tithóna)

**Émathión** () je v gréckej mytológii syn Tithóna a jeho manželky Éóie, bohyne ranných zôr.
 
Egyptský kráľ Émathión bol bratom etiópskeho kráľa Memnóna, učastníka trójskej vojny, kde bojoval na strane trójskeho kráľa Priama. Jeho brat patril medzi nastatočnejších bojovníkov a v boji zahynul rukou najslávnejšieho achájskeho bojovníka Achillea. 

Antický autor Diodoros Sicílsky uvádza, že Émathión bol etiópsky kráľ. Keď Herakles plnil svoju poslednú úlohu, ktorú mu zadal mykénsky kráľ Eurystheus, plavil sa po Níle do Etiópie, kde ho miestni obyvatelia so svojim kráľom bezdôvodne napadli. Émathión potom v boji s Heraklom padol. Podľa Apollodora z Atén, Herakles zabil Émathióna v Arábii. 
 
## Referencie a bibliografia

Kategória:Postavy gréckej mytológie
Lázně Kyselka

náhľad|Lázně Kyselka 2014
**Lázně Kyselka** (nemecky Bad Giesshübl), starším menom Kysibl, je komplex bývalých mestských kúpeľov v obci Kyselka pri Karlových Varoch v západných Čechách v Česku. Kúpeľné budovy ležia na juh od vlastnej obce, na pravom brehu Ohře a severozápadnom úpätí vrchu Bučina (582 m nm), tvoriaceho západný výbežok Doupovských hôr. Práve v týchto kúpeľoch pramení slávna Mattoniho minerálka.

## Iné projekty

## Externé odkazy
*Zachraňte lázně Kyselka!

Kategória:Kyselka (okres Karlove Vary)
Zoznam kráľov Saudskej Arábie

Toto je kompletný zoznam **kráľov Saudskej Arábie**:
# Ibn Saúd (=Abd al-Azíz) (19321953)
# Saúd (19531964)
# Fajsal (19641975)
# Chálid (19751982)
# Fahd (19822005)
# Abd Alláh (20052015)
# Salmán (2015)

## Referencie

Kategória:Králi Saudskej Arábie
Émathión (syn Dia)

**Émathión** () je v gréckej mytológii syn  boha Dia a Plejády Élektry.

Podľa antického autora Nonna z Panopole Émathión pochádzal zo Samothraky. Bol bratom Dardana, ktorý po odchode zo svojej vlasti, založil v Malej Ázii krajinu Dardaniu a stal sa jej prvým kráľom. Keď boh vína Dionýzos odišiel na výpravu do Indie, Émathión ho so svojim vojskom sprevádzal.

## Referencie

Kategória:Postavy gréckej mytológie
Fahd (Saudská Arábia)

**Fahd** (iné mená pozri nižšie; *1921 alebo 1923, Rijád – † 1. august 2005, tamže) bol piaty kráľ Saudskej Arábie. Vládol krajine v rokoch 1982 až 2005. 

## Meno
Jeho meno sa uvádza v tvaroch:
* **Fahd**
* **Fahd ibn Abd al-Azíz** 
* **Fahd ibn Abd al-Azíz Ál Suúd** (arabským písmom: فهد بن عبد العزيز آل سعود) 
* **Fahd ibn Abd al-Aziz ibn Abd ar-Rahmán Ál Suúd**
* **Fahd ibn Abd al-Azíz ibn Abd ar-Rahmán ibn Fajsal ibn Turkí ibn Abd Alláh ibn Muhammad ibn Suúd**
* **Fahd ibn Abd al-Azíz (ibn Abd ar-Rahmán) Ál Fajsal Ál Suúd**
Namiesto tvaru ibn môžu byť iné varianty prepisu (napr. bin) - pozri článok ibn. Namiesto tvaru Abd al-Azíz môžu byť iné varianty prepisu (napr. Abdalazíz) - pozri v článku Abd al-Azíz. Namiesto tvaru Abd ar-Rahmán môžu byť iné varianty prepisu - pozri článok Abd ar-Rahmán. Namiesto tvaru Suúd môžu byť iné varianty prepisu (Su′úd, Saúd, Sa′úd) - pozri v článku Saúdovci.

## Život a pôsobenie
Preslávil sa najmä ako konzervatívny politik, ktorý posilnil islam v živote Saudskej Arábie a odmietol všetky žiadosti o demokratizačné reformy. Svojich domácich kritikov tvrdo prenasledoval. Roku 1986 prijal titul Správca dvoch svätých mešít, namiesto titulu Jeho Veličenstvo, čím posilnil náboženský význam svojej funkcie oproti svetskej panovníckej funkcii.

Finančne silne podporoval konzervatívne moslimské školstvo, v zahraničí potom bosnianskych moslimov, nikaragujských contras a rôzne protiizraelské organizácie. Posilnil väzby Saudskej Arábie s USA, presláveným sa stal jeho výrok: "Po Alahovi sa môžeme spoľahnúť na Spojené štáty". USA vyšiel v ústrety aj počas vojny v Zálive v roku 1991. To však zvýšilo nespokojnosť radikálnych islamských hnutí, z ktorých rýchlo vznikali teroristické organizácie. Asi najznámejšou z týchto organizácií sa stala al-Káida založená v roku 1988. Tá začala vykonávať samovražedné atentáty a bombové útoky a v deväťdesiatych rokoch svoju pôsobnosť rozšírila aj mimo Saudskú Arábiu.

Časopis Fortune Fahda v roku 1988 označil za druhého najbohatšieho človeka na svete.

Fahd zomrel 1. augusta 2005 a na tróne ho nahradil kráľ Abd Alláh, ktorý v skutočnosti krajinu riadil už niekoľko rokov.

## Referencie

## Iné projekty

## Zdroj

Kategória:Králi Saudskej Arábie
Kategória:Osobnosti z Rijádu
Kategória:Saúdovci
Kategória:Rytieri veľkokríža Radu za zásluhy Talianskej republiky
Kategória:Moslimskí panovníci
Kategória:Rytieri Rádu slona
Labrador (región)

thumb|Mapa Labradoru.
**Labrador** je názov oblasti na východnom pobreží Kanady. Spoločne s ostrovom Newfoundland, ktorí leží južnejšie, tvorí kanadskú provinciu Newfoundland a Labrador. Labrador (niekedy tiež označovaný ako labradorské pobrežie) je súčasťou rozsiahlejšieho polostrova Labrador, ktorý je zo severu a západu obmývaný Hudsonovým zálivom a z východu Labradorským morom (časť južného pobrežia ho obmýva Atlantický oceán), na juhozápade je spojený s kanadskou pevninou. Okolo roku 1000 ho osídľovali Vikingovia, ktorí potom svoje kolonizované osady zbúrali a vyplienili. Niektoré mestá však stoja dodnes, napr. Makkovík alebo Nain. 

## Stručná história
* 11. storočie : Pravdepodobne ho navštívil Viking Leif Eriksson
* 1492: Zazrel ho João Fernandes Lavrador
* 1498: Navštívil ho John Cabot
* 1500: Navštívil ho Gaspar Corte-Real
* 1534: Navštívil ho Jacques Cartier
* 1763: Zo súčasti pôvodne francúzskej kolónie Kanada sa stáva časťou britskej kolónie Newfoundland podľa Parížskej dohody.
* 1774: Labrador (spoločne s ostrovom Anticosti a Magdaléninmi ostrovmi) je pričlenený ku Quebecu.
* 1791: Labrador sa stáva časťou dolnej Kanady, keď je Quebec rozdelený na dve kolónie.
* 1809: Labrador (od mysu Chidley k ústiu rieky Saint-Jean River) je pričlenený späť k Newfoundlandu.
* 1825: Severné pobrežie Zálivu svätého Vavrinca západne od Blanc-Sablon a južne od 52 ° severnej šírky je oddelené od Labradora a pričlenené späť k Dolnej Kanade.
* 1927: Hraničné spory ustávajú.
* 1949: Labrador sa stáva časťou Kanady, keď sa Newfoundland pripojil ku konfederácii.
* 2001: Provincia zmenila názov na Newfoundland a Labrador.

## Zdroj
*

Kategória:Newfoundland a Labrador
Kategória:Regióny Kanady
Alxión

**Alxión** () je v gréckej mytológii otec Oinomaa, kráľa élidskej Pisy.

Podľa antického autora Pausania Alxión bol otec Oinomaa, kráľa Pisy. Väčšina starovekých autorov však uvádza, že otcom Oinomaa bol boh vojny Ares. Jeho matkou bola najáda Harpiné, alebo Asteropé.  

## Referencie

Kategória:Postavy gréckej mytológie
Extranjera

***Extranjera*** je prvý sólový album mexickej popstar Dulce María. Album bol rozdelený do dvoch CD, počnúc *Extranjera Primera Parte*, obsahujúca sedem piesní (tento album bol vydaný 9. novembra 2010) a *Extranjera Segunda Parte* (album vydaný 14. júna 2011). Prvý singel z albumu bol "Invetiable", čo v preklade znamená *Nevyhnutné*.

## Single
"Inevitable" bol vydaný ako hlavný singel z albumu, a to 11. mája 2010. Videoklip k piesni mal premiéru 24. mája 2010. 

"Ya No" bol vybraný ako druhý singel z albumu Extranjera, a bol vydaný do rádia 16. novembra 2010. "Ya No" je cover od speváčky Seleny. Vzhľadom k pirátstvu (na youtube sa objavil videoklip skôr v nekvalitnej podobe) bolo hudobné video pre "Ya No" vydané 10. februára 2011. Táto pieseň sa nachádza až v druhej časti albumu - Extranjera Segunda Parte.

"Ingenua" bol vydaný ako tretí singel. Aj k tejto piesni bol natočený videoklip, bol zverejnený 11. novembra 2013

## Zoznam skladieb
### Primera Parte
# „Inevitable“
# „Luna“
# „No Se Parece“
# „Vacaciones“
# „Ingenua“
# „El Hechizo“
# „Extranjera“

### Segunda Parte
# „Inevitable“
# „Irremediablemente“
# „Ya No“
# „Ingenua“
# „Lo Intentaré“
# „No Se Parece“
# „Vacaciones“
# „Luna“
# „Extranjera“
# „Dicen“
# „Pensando En Ti“
# „El Hechizo“
# „24/7“
# „Quien Serás? (Live From El Lunario Mexico / 2010)“

* Dulce sa na niektorých piesňach podieľala aj autorsky - a to na prvom singli "*Inevitable*" a piesni "*Luna*".

## Referencie

* 

Kategória:Hudobné albumy z 2010
Kategória:Hudobné albumy z 2011
Kategória:EP z 2010
Kategória:Hudobné albumy v španielčine
Kategória:Hudobné albumy Dulce Maríi
Kategória:EP albumy Dulce Maríi
Kamenná Baba

**Kamenná Baba** je národná prírodná rezervácia v správe štátnej ochrany prírody Prešov.

Nachádza sa v katastrálnom území obce Lipovce v okrese Prešov v Prešovskom kraji. Územie bolo vyhlásené v roku 1964 na rozlohe 127,5900 ha. Ochranné pásmo nebolo určené. Je to chránené územie európskeho významu, nachádzajúce sa v katastri obce Lipovce, okres Prešov. Má rozlohu asi 340 hektárov a nachádza sa v nadmorskej výške 545 až 995 metrov.

Predmetom ochrany je: *NPR predstavuje geomorfologicky a botanicky vzácne územie s výskytom prealpínskych a dealpínskych druhov rastlín. Má aj krajinársko-estetický význam ako objekt turistického ruchu. Klasické ukážky krasu, výskyt vtáčieho druhu murárik červenokrídly.*

Chránené sú napr. biotopy ako lužné vŕbovo-topoľové a jelšové lesy, karbonátové skalné steny a svahy, nesprístupnené jaskynné útvary, ale aj rys ostrovid, vlk dravý, uchaňa čierna a netopiere (veľkouchý, obyčajný, brvitý, ostrouchý)

## Lačnovský kaňon
Patrí do chráneného územia Kamenná baba. Lačnovský kaňon je národná prírodná rezervácia s 5. stupňom ochrany prírody. Kaňonom preteká Lačnovský potok, ktorý vyhĺbil kaňonovitú roklinu. V koryte potoka sa rokmi vytvorila sústava vodopádov nazvaná Prahy. Nápadné sú aj skalná útvary: Mojžišov stĺp (vysoký asi 60 metrov), skalná brána Vrátnica, či Kamenná baba.

Celé katastrálne územie obce Lipovce – Lačnov je mimoriadne bohaté na prírodné krásy a tak nie div, že sa zaraďuje medzi najkrajšie a najzaujímavejšie na území východného Slovenska.

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Národné prírodné rezervácie v Prešovskom kraji
Kategória:Chránené územia v okrese Prešov
Kategória:Lipovce
Česko-slovenská hokejová liga 1936/1937

**Sezóna 1936/1937** bola 1. ročníkom Česko-slovenskej hokejovej ligy. Hrala sa pod názvom **Štátna liga**. Súťaž mala 8 účastníkov. Majstrom sa stalo družstvo LTC Praha. Vypadlo družstvo SK Slavia Praha. Postúpilo viac družstiev nakoľko súťaž sa v nasledujúcej sezóne rozšírila. 

## Poradie

## Baráž o udržanie
* SK Slavia Praha - **[[BK Mladá Boleslav]]** **0:1**

## Najlepší strelci
* Josef Maleček (LTC Praha) - 16 gólov
* Oldřich Kučera (LTC Praha) - 14 gólov
* Mike Buckna (LTC Praha) - 8 gólov
* Murray Teeple (AC Sparta Praha) - 7 gólov
* Arthur McLean (AC Sparta Praha) - 6 gólov
* Václav Špatný (AC Stadion České Budějovice) - 6 gólov

## Káder majstra [[LTC Praha]]
* *Brankári:* Bohumil Modrý • Antonín Houba 
* *Hráči:* Jaroslav Pušbauer • Mike Buckna • Stephen Beda • Vilibald Šťovík • Ladislav Troják • Josef Maleček • Oldřich Hurych • Oldřich Kučera • František Pergl • František Pácalt • Alois Cetkovský • Jaroslav Císař
* *Tréneri:* Mike Buckna

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1936
Kategória:Ľadový hokej v 1937
Conchita Wurst

**Conchita Wurst** je umelecký pseudonym rakúskeho travesty-umelca s vlastným menom **Thomas Neuwirth** (* 6. november 1988, Gmunden, Rakúsko). Tom sa zúčastnil v mladom veku rakúskej speváckej súťaže "Starmania", v ktorej sa umiestnil na druhom mieste. Tom "vytvoril" Conchitu z mnohých dôvodov: Chcel mať v súkromnom živote možnosť žiť "normálne", čo by mu nebolo umožnené, keby vystupoval na javisku ako Tom. No v prvom rade chcel dokázať ľuďom, že nezáleží na tom, ako vyzeráte, nezáleží na tom, odkiaľ ste, nezáleží na tom, akú máte orientáciu či farbu pleti. Vďaka pôsobeniu v šoubiznise ako bradatá drag queen je jej umožnené prehovárať k ľudom a šíriť myšlienky o rovnoprávnosti, tolerancii a akceptácii. Conchita prvýkrát vystúpila na súťaži  "Die Grosse Chance" opäť v jej rodnom štáte - Rakúsku. Taktiež skončila druhá. No v roku 2014 prišiel jej úspech a ako reprezentantka Rakúska v roku 2014 vyhrala Eurovision Song Contest s piesňou Rise Like a Phoenix.

Kategória:Rakúski speváci
Kategória:Víťazi Eurovision Song Contest
Kategória:Rakúske LGBT osobnosti
Kategória:Osobnosti z Gmundenu
Oinomaos (syn Area)

náhľad|Kráľ Oinomaos, Hippodamia a olympskí bohovia, farebná litografia
**Oinomaos** alebo **Oinomáos** () je v gréckej mytológii syn boha Area a jeho milenky Harpiny alebo v inej verzii Asteropy. Bol kráľ élidskej Pisy. Podľa antického autora Pausania Alxión bol otec Oinomaa, kráľa Pisy.

Kráľ Oinomaos mal krásnu dcéru Hippodameiu, o ktorej ruku sa uchádzalo mnoho pytačov. Podľa veštby sa však jej manžel mal stať príčinou jeho smrti, a aby sa takému osudu vyhol, vyzval každého uchádzača na rýchlostné preteky na voze, v čom ho doposiaľ nik neprekonal a pripojil podmienku, že víťaz smie porazeného prepichnúť oštepom. O život tak pripravil trinásť mladých mužov, ich hlavy potom napichol na kôl a vystavil ich pred bránou svojho paláca.

Do Élidy potom prišiel Tantalov syn Pelops a Hippodameia sa mu tiež zapáčila. Keďže Pelops bol vyhnanec zo svojho kráľovstva, mal nádej s jej rukou získať trón v Pise, a preto požiadal Oinomaa o jej ruku. Oinomaos ho podľa osvedčeného zvyku vyzval na preteky, presvedčený o tom, že rýchlosť jeho koní, darovaných od boha vojny Area, nemôže prekonať. Lenže Pelops mal rovnako rýchle kone, ktoré dostal od boha Poseidóna a navyše bol aj ľstivý. Pred pretekmi pre istotu podplatil Oinomaovho vozataja Myrtila, aby uvolnil v osi kráľovho voza zákolesník. Podľa inej verzie ho o to požiadala Hippodameia, ktorá sa do Pelopa zaľúbila.

Ako obvykle dal Oinomaos svojmu súperovi počas pretekov náskok, a potom sa za ním pustil. Dohnal ho až tesne pred cieľom na rovine pred Apolónovým chrámom, a keď sa rozohnal, aby ho prepichol oštepom, odletelo mu koleso z osi a pri páde zahynul. Pelops následne jeho telo slávnostne pochoval a po stanovenom smútku sa s Hippodameiou oženil. Keď sa stal kráľom, na pamiatku svojho víťazstva v údolí medzi riekami Alfeiom a Kladeom založil olympijské hry (podľa inej verzie hry založil Herakles).

Vozataja Myrtila, ktorý zradil svojho kráľa, dal Pelops zhodiť z vysokej skaly do mora. Myrtilos však ešte pred smrťou stihol Pelopa a s ním aj celý jeho rod prekliať.

## Referencie a bibliografia

Kategória:Postavy gréckej mytológie
Sydney Pollack

**Sydney Pollack** (* 1. júl 1934, Lafayette, Indiana, USA – †  26. máj 2008, Los Angeles, Kalifornia) bol americký filmový režisér, producent, pedagóg a herec, ktorý sa preslávil filmami *[[Tootsie]]* alebo *[[Spomienky na Afriku]]*. Medzi jeho najlepšie snímky je radený film *[[Kone sa tiež strieľajú]]* z roku 1969. Zaujal aj filmom *[[Takí sme boli]]*, *[[Tlmočníčka]]*, *[[Elektrický jazdec]]* alebo *[[Tri dni Kondora]]*.

## Filmografia, výber
### Réžia
* 1969 *[[Kone sa tiež strieľajú]]*
* 1972 *[[Jeremiah Johnson]]*
* 1973 *[[Takí sme boli]]*
* 1975 *[[Tri dni Kondora]]*
* 1979 *[[Elektrický jazdec]]*
* 1982 *[[Tootsie]]*
* 1985 *[[Spomienky na Afriku]]*
* 1995 *[[Sabrina (film, 1995)|Sabrina]]*
* 1999 *[[Náhodné stretnutie]]*
* 2005 *[[Tlmočníčka]]*

### Herec
* 1979 *Elektrický jazdec*
* 1982 *Tootsie*
* 1999 *[[Eyes Wide Shut]]*
* 1999 *Náhodné stretnutie*
* 2005 *Tlmočníčka*
* 2008 *[[Ako ukradnúť nevestu]]*

### Producent
* *[[Srdcová sedma (film)|Srdcová sedma]]*

## Iné projekty

## Externé odkazy
* 
* 
* Zomrel americký režisér Sydney Pollack 

## Zdroj

Kategória:Filmoví herci USA
Kategória:Filmoví režiséri USA
Kategória:Filmoví producenti USA
Kategória:Filmoví herci židovského pôvodu
Kategória:Filmoví režiséri židovského pôvodu
Kategória:Držitelia Oscara za najlepšiu réžiu
Kategória:Držitelia ceny Emmy
Kategória:Osobnosti USA židovského pôvodu
Kategória:Osobnosti z Lafayette (Indiana)
Kladeos

**Kladeos**  môže byť:
* v gréckej mytológii riečny boh, pozri Kladeos (mytológia)
* rieka v Grécku, pozri Kladeos (rieka)
Jamie Oliver

**James Oliver** (* 27. máj 1975, Clavering, Spojené kráľovstvo) viac známy skôr ako **Jamie Oliver** je britský kuchár, autor kuchárskych kníh, moderátor, podnikateľ v oblasti gastronómie. Je známy aj ako *šéfkuchár bez čapice*. Oliver uvádzal niekoľko televíznych show s tematikou varenia ako napr. *The Naked Chef*. Je autorom niekoľkých kuchárskych kníh.

## Ocenenia
* V roku 2005 dostal od anglickej kráľovnej Rád britského impéria.
* V roku 2006 obdržal *British book awards – Lifetime Achievement Award*
* V roku 2010 získal TED Prize.

## Televízne relácie
* *The Naked Chef* (1998-1999)
* Special „*Christmas comes early“* – 21. december 1999
* Special „*Christmas in New York“* – 20. december 2000
* Special „*Christmas Party“* „ 19. december 2001
* *Pukka Tukka* - 2000
* *Oliver's Twist*  2002
* *Jamie's Kitchen*, 2002 
* *Return to Jamie 's Kitchen*, 2003
* *Jamie's Kitchen Australia*
* *Jamie's School Dinners*, 2005
* *Jamie's Great Italian Escape*
* *Jamie's Return To School Dinners*
* *Jamie's Chef*, 2007
* *Jamie at Home*, 2007
* *Jamie's Fowl Dinners*, 2008
* *Jamie's Ministry of Food*, 2008
* *Whats Cooking? with Jamie Oliver*, 2008
* *Jamie Saves Our Bacon*, 2009
* *Jamie's American Road Trip*, 2009
* *Jamie's Family Christmas*, 2009
* *Jamie Oliver's Food Revolution*
* *Jamie Does*, 2010

## Knihy
* *Something for the Weekend*, ISBN 0-14-102258-2
* *The Naked Chef*, ISBN 0-7868-6617-9
* *The Return of the Naked Chef*, ISBN 0-7181-4439-2
* *Happy Days with the Naked Chef*, ISBN 0-7868-6852-X
* *The Naked Chef Takes Off*, ISBN 0-7868-6755-8
* *Jamie's Kitchen*, ISBN 1-4013-0022-7
* *Jamie's Dinners*, ISBN 1-4013-0194-0
* *Jamie's Italy*, ISBN 0-7181-4770-7
* *Cook With Jamie: My Guide to Making You a Better Cook *, ISBN 0-7181-4771-5
* *Jamie's Little Book of Big Treats*, ISBN 0-14-103146-8
* *Jamie at Home: Cook Your Way to the Good Life*, ISBN 0-7181-5243-3 
* *Jamie's Ministry of Food: Anyone Can Learn to Cook in 24 Hours*, ISBN 978-0-7181-4862-1
* *Jamie's Red Nose Recipes*, ISBN 0-14-104178-1

## Referencie

## Iné projekty

## Externé odkazy
* Oficiálna stránka
* 
* Jamie Oliver – kuchař bez čepice

## Zdroj

Kategória:Kuchári
Kategória:Autori kuchárskych kníh
Kategória:Anglickí televízni moderátori
Kategória:Držitelia Radu britského impéria
Kategória:Držitelia ceny Emmy
Warren Beatty

**Warren Beatty** (* 30. marec 1937, Richmond, Virgínia, USA) je americký herec, producent, scenárista a režisér. 

Počas svojej kariéry si získal množstvo nominácií na najprestížnejšie filmové ocenenia i cien, vrátane Oscara za najlepšiu réžiu (v roku 1981 za film *[[Červení]]*) a šesť Zlatých glóbusov v hereckých i nehereckých kategóriách (za filmy *[[Trblietanie v tráve]]*, *[[Nebo môže počkať]]*, *Červení* a *[[Bugsy]]*). V histórii Oscarov sa iba jemu a Orsonovi Wellesovi podarilo získať súčasne nominácie v kategóriách najlepšia réžia, najlepší film, najlepší herec v hlavne úlohe a najlepší scenár, pričom Beattymu sa toto podarilo hneď dvakrát (u filmov *Nebo môže počkať* a *Červení*).

## Referencie

## Iné projekty

## Externé odkazy
* 
* 

## Zdroj

Kategória:Filmoví režiséri USA
Kategória:Filmoví producenti USA
Kategória:Filmoví scenáristi USA
Kategória:Filmoví herci USA
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia Oscara za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Osobnosti z Richmondu (Virgínia)
Kategória:Absolventi Northwestern University
Obchodný dom Dargov

**Obchodný dom Dargov** je budova a obchodný dom:
* v Košiciach, pozri Obchodný dom Dargov (Košice)
* v Sečovciach, pozri Sečovce

## Referencie
Rupert Everett

**Rupert Everett**, celým menom **Rupert James Hector Everett** (* 29. máj 1959, Burnham Deepdale, Spojené kráľovstvo) je britský herec a spevák.

Svoju hereckú kariéru začal v Glasgowe ako divadelný herec, vo filme začínal v 80. rokoch účinkovaním v televíznych filmoch a seriáloch. Medzi jeho najvýraznejšie úlohy z tých rokov patria úlohy vo filme *[[Another Country]]* z roku 1984, o rok neskôr vo filme *[[Kráľ Artur]]* a *[[Tanec s cudzincom]]* režiséra Mika Newella. S Bobom Dylanom si zahral v muzikáli *[[Hearts of Fire]]* z roku 1987, s Ornellou Muti potom v tom istom roku v snímke *[[Kronika vopred ohlásenej smrti (film)|Kronika vopred ohlásenej smrti]]*. V deväťdesiatych rokoch potom napr. vo filmoch *[[Dellamorte Dellamore]]* a *[[Šialenstvo kráľa Juraja]]* z roku 1994. V roku 1997 hral po boku Cameron Diazovej a Julie Robertsovej v snímke *[[Svadba môjho najlepšieho priateľa]]*. V roku 1998 účinkoval v oscarovom filme *[[Zamilovaný Shakespeare]]*. V roku 1999 vystupoval v snímke *Sen noci svätojánskej* po boku Kevina Klina a Michelle Pfeiffer. V roku 2000 hral so svojou priateľkou Madonnou vo filme *[[Správna vec]]*.

Venuje sa i dabingu, svoj hlas prepožičal postave princa Krasoňa z 2. a 3. dielu *Shreka*.

## Referencie


## Iné projekty

## Externé odkazy
* 
* 
* Rupert Everett na FDb.cz

## Zdroj

Kategória:Anglickí dabingoví herci
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Britskí filmoví producenti
Kategória:Anglickí speváci
Kategória:Držitelia ceny Satellite Award
Andrej Andrejevič Voznesenskij

**Andrej Andrejevič Voznesenskij** (; * 12. máj 1933, Moskva, Rusko – † 1. jún 2010, Moskva) bol ruský básnik, prozaik a publicista. Bol predstaviteľ ruskej poézie druhej polovice 20. storočia.

Občianskym povolaním bol architekt, štúdium absolvoval v roku 1957.

Voznesenskij mal kratučkú úlohu v oceňovanom filme *[[Moskva slzám neverí]]* – hrá sám seba pri pouličnej básnickej recitácii.

## Dielo
Debutoval v roku 1958. Písal lyrické básne a poémy, pričom sa inšpiroval architektúrou a výtvarným umením. Hlásil sa k avantgarde a najmä k Majakovskému. Inscenácia jeho poézie Antimiry (1964) mala v moskovskom Divadle na Taganke 600 repríz.

Výber z diela:
* *Majstri* - 1959
* *Parabola* - 1960
* *Mozaika* - 1960
* *Trojuholníková hruška* - 1962
* *Pomaranče na snehu*
* *Ľavé krídlo*
* *Longjumeau* - 1963, poéma
* *Achillovej srdce* - 1966
* *Tieň zvuku* - 1970
* *Majster vitráže* - 1976
* *Hrob* - 1987

## Ocenenia
Okrem štátnych vyznamenaní bol ocenený tým, že po ňom bola v roku 1976 pomenovaná planétka 3723 Voznesenskij.

## Referencie

## Iné projekty

## Zdroj

Kategória:Ruskí básnici
Kategória:Ruskí architekti
Kategória:Pochovaní na Novodievčom cintoríne
Michal Kern

**Michal Kern** (* 1. máj 1938 – † 1. október 1994) bol slovenský výtvarník, predstaviteľ takzvanej neoficiálnej výtvarnej scény. Venoval sa konceptuálnemu a akčnému umeniu. 

Hlavnými témami jeho tvorby boli príroda, človek, zaoberal sa ekologickou problematikou a podstatnú časť svojej tvorby pracoval s tematikou holokaustu. Jeho diela boli tvorené v prírode, ktorú považoval za svoj ateliér, zvlášť oblasť svojho rodiska, lokalitu Močiare pri Liptovskom Mikuláši. Tieto akcie Kern realizoval s pomocou prírodných dejov, zachytával ich efemérnosť a náhodnosť.

Jeho diela sú zastúpené v domácich aj zahraničných zbierkach.

## Biografia
* 1956 – 1962 Študoval na Vysokej škole výtvarných umení v Bratislave (prof. Ján Mudroch, oddelenie figurálnej maľby)
* 1963 – Prvá individuálna výstava v Liptovskom Mikuláši (kurátor Rudolf Chmel)
* 1964 – Prvé účasti na kolektívnych výstavách - (MS Martin a OG PMB Liptovský Mikuláš)
* 1969 – Prvá akcia vo Vysokých Tatrách
* 1974 – 1976 Aktívna účasť na Symposion II a III
* 1981 – Individuálna výstava v Ostrave-Orlovej - (kurátor Ivo Janoušek)
* 1982 – Účasť na výstave Bilder aus der Slowakei v Essene (krátor Tomáš Štraus)
* 1981 – 1984 Aktívna účasť na Teréne II - IV
* 1987 – Prvá zahraničná individuálna výstava v Budapešti (kurátor Radislav Matuštík)
* 1988 – Retrospektívna výstava tvorby z rokov 1975 -1988 v G PMB v Liptovskom Mikuláši (kurátor R. Matuštík)
* 1990 – 1991 Účasť na najvýznamnejších domácich i zahraničných výstavách súčasného slovenského umenia
* 14. marec 1992 – utrpel ťažký úraz
* 1. október 1994 – zomrel na následky úrazu. Pochovaný je na Močiaroch, v záhrade vedľa svojho otca - maliara Petra Júliusa Kerna 

## Samostatné výstavy

## Spoločné výstavy (výber)

## Externé odkazy
* https://www.artandconcept.eu/michal-kern/
* Prvý sneh 
* Hľadanie tieňa
* Stotožnenie
* Čiary života 

## Zdroje
* http://www.artandconcept.eu/cz/kern/index.htm 
* http://www.masmedialne.info/galeria-mesta-bratislavy-michal-kern-hladanie-tiena/
* http://www.impulzrevue.sk/article.php?758

Kategória:Slovenskí výtvarníci
Donna Reedová

**Donna Reedová** (* 27. január 1921, Denison, Iowa, USA - † 14. január 1986, Beverly Hills, Kalifornia) bola americká filmová a televízna herečka.

V roku 1953 získala za stvárnenie prostitútky Lorene vo filme *[[Odtiaľto až na večnosť]]* Oscara v kategórii najlepšia herečka vo vedľajšej úlohe. O desať rokov neskôr získala Zlatý glóbus v kategórii najlepšia ženská televízna hviezda za stvárnenie samej seba v televíznom programe *Donna Reed Show*. V roku 1984 nahradila Barbaru Bel Geddesovú v stvárnení postavy Miss Ellie v televíznom seriáli *[[Dallas (seriál z roku 1978)|Dallas]]*. Bola trikrát vydatá a matka štyroch detí.

Zomrela v roku 1986 na rakovinu pankreasu.

## Iné projekty

## Externé odkazy
* 
* 
*  The New York Times - Donna Reed Loses Bid for 'Dallas' Role

## Zdroj

Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Kategória:Osobnosti z Iowy
Kategória:Úmrtia na rakovinu pankreasu
Vladimir Jevgenievič Krutov

**Vladimir Jevgenievič Krutov** (; * 1. jún 1960, Moskva, Rusko – † 6. jún 2012, Moskva) bol ruský hokejista. 

V sovietskej reprezentácii bol členom legendárnej a obávanej päťky spolu s Larionovom, Makarovom, Fetisovom a Kasatonovom. Túto formáciu prezývali Green Line podľa farby tréningových tričiek. Mnohými bol považovaný za najlepšie ľavé krídlo 80. rokov (napr. Haškom v jeho knihe *Chytám svoj život*). V ZSSR hral rovnako ako jeho 4 spoluhráči za tím CSKA Moskva. V sezóne 1989/1990 hral v NHL za tím Vancouver Canucks.

Dlhodobo holdoval alkoholu čo si vybralo svoju daň. Dva dni po svojich 52. narodeninách musel byť hospitalizovaný a po piatich dňoch zomrel.

## Úspechy
Počas svojej úspešnej kariéry vyhral dvakrát zimné olympijské hry, päťkrát majstrovstvá sveta a raz Kanadský pohár. Vyhral viackrát aj juniorské majstrovstvá sveta, kde sa doteraz ako jediný v histórii stal dvakrát po sebe najproduktívnejším hráčom. Kanadské bodovanie, alebo trofej pre najlepšieho strelca vyhrával aj medzi dospelými.

V roku 2010 bol uvedený do Siene slávy.

## Referencie

## Externé odkazy
* 

## Zdroj

Kategória:Sovietski hokejoví útočníci
Kategória:Ruskí hokejoví útočníci
Kategória:Hokejisti CSKA Moskva
Kategória:Hráči Vancouver Canucks
Kategória:Majstri sveta v ľadovom hokeji
Kategória:Sovietski olympijskí víťazi
Kategória:Olympijskí víťazi v ľadovom hokeji
Kategória:Strieborní olympijskí medailisti v ľadovom hokeji
Kategória:Sovietski strieborní olympijskí medailisti
Kategória:Účastníci MS v hokeji 1983
Kategória:Účastníci MS v hokeji 1985
Kategória:Účastníci MS v hokeji 1986
Kategória:Účastníci MS v hokeji 1987
Kategória:Účastníci MS v hokeji 1989
Kategória:Osobnosti z Moskvy
Roberto Rossellini

**Roberto Gastone Zeffiro Rossellini** (* 8. máj 1906, Rím, Talianske kráľovstvo – † 3. jún 1977, Rím, Taliansko) bol taliansky filmový režisér a scenárista, predstaviteľ talianskeho filmového neorealizmu. Jeho filmy sa zaoberajú vojnovou a sociálnou tematikou.

## Filmografia (výber)
* *Rím, otvorené mesto*
* *Láska*
* *Nemecko v roku nultom*
* *Európa '51*
* *Generál della Rovere*
* *Bola noc v Ríme*

## Referencie
 

## Iné projekty
 

## Externé odkazy
* 
* Georg Seeßlen: ''Prophet der Moderne'' 

## Zdroj

Kategória:Talianski filmoví režiséri
Kategória:Úmrtia na infarkt myokardu
Kategória:Osobnosti z Ríma
1. slovenská národná futbalová liga 1989/1990

**1. Slovenská národná futbalová liga 1989/90** bol 21. ročník SNL, najvyššej slovenskej súťaže v Československu.
Nováčikmi súťaže boli víťazi dvoch skupín 2. SNL PZN Senec a Lokomotíva Košice.
Víťazom s právom postupu do 1. ligy sa stal Tatran Agro Prešov, do 2. SNL vypadli posledné tri celky Baník Prievidza, Slavoj Poľnohospodár Trebišov a FK Čadca.

## Konečná tabuľka

* Spojom Bratislava po skončení súťaže odrátali dva body

Poznámky:
* **P** = Poradie; **Z** = Odohrané zápasy; **V** = Víťazstva; **R** = Remízy; **P** = Prehry; **B** = Body

## Výsledky

* Vodorovne sú výsledky na domácom ihrisku, zvislo na ihrisku súpera

## Najlepší strelci

## Literatúra
* Futbal 90 - ročenka vydavateľstva Šport

Kategória:Slovenská národná futbalová liga
Kultúrna ekológia

**Kultúrna ekológia** (iné názvy: **ekológia kultúry**, alebo **ekológia myslenia**) je subdisciplína kulturológie a multidisciplinárny odbor, ktorý skúma filozofické, sociálne, psychologické a kultúrne predpoklady a spôsoby existencie človeka v prírode i novovytváranom životnom prostredí.

Náplňou výskumu je prežitie v prírodných a sociálnych podmienkach modifikovaných ľudskou činnosťou v globalizovanom svete (zaoberá sa prírodovednými, ekologickými výskumami a definovanie súčasné podoby vzťahu príroda a kultúra); študuje a analyzuje vzájomné vzťahy ľudských kultúr a prírody.  Otázkami environmentálnej krízy a kultúrnej ekológie sa zaoberajú Ivan Dubnička, A. Fischerová, J. Ortová, J. Šmajs, Juraj Kučírek a Konrad Lorenz (dielo *Osem smrteľných hriechov civlizovaného ľudstva*).

Kultúrna ekológia skúma:  
* charakteristické formy životného prostredia (flóra, fauna, klíma, vodstvo)
* faktory, prostredníctvom ktorých spoločnosť využíva prírodné prostredie na uspokojenie potrieb svojich členov

Človek vytvára niekoľko druhov zaťaženia: 
* biologická forma (nárast populácie)
* produktívna forma (výroba produktov na uspokojovanie potrieb)
* kultúrna forma a zaťaženie prírody (generovaná spôsobom života spoločenstiev)

Prežitie ľudského druhu je determinované: 
# globálnou environmentálnou krízou je ohrozená biosféra, aj samotná kultúra
# environmentálna kríza sa dotýka kultúrnej diverzity
# v samotnom záujme ľudstva je racionálne riešenie čeliť environmentálnej kríze 


Konrad_Lorenz.JPG| Konrad Lorenz
The Blue Marble, AS17-148-22727.jpg|Planéta Zem


## Referencie

Kategória:Kulturológia
Kategória:Ekológia
Kategória:Environmentalistika